钦定古今图书集成/理学汇编/文学典/第176卷 > 徐师曾文体明辩 > 《跋大父承事府君行状》前人
## 钦定古今图书集成/理学汇编/文学典/第176卷 > 徐师曾文体明辩 > 《跋大父承事府君行状》前人

右《先大夫赠承事郎府君行状》，先君太史吏部赠通
议大夫君所撰也。当时既以请“铭于政和主簿卢君
点，未及砻石而群盗蜂起，文书散逸，于今仅存半槁，
不可刻矣。熹窃惟念吾家自歙入闽，而府君始葬于
此，不可使后之子孙不知其时世岁月，与其所以积
德垂庆、开祐后人之深意。敬立石表刻状下方”，立于
墓左。先世坟庐在婺源者，及祖妣孺人以下别葬所
在，亦具刻于碑阴，使来者有考焉。卢君字师予，老儒
博学，清谨，有驯行定宅者。弋阳金生，字确然，亦廉节
士，颇通方外之学，姓字皆见《先集》云。“庆元五年十有
二月甲子，孝孙具位熹谨记。”